Long daerekta. Singsing blong ol boe blong Kora.+47 Olgeta man long evri ples, yufala i klapem han.Yufala i glad, yufala i singsingaot i go long God olsem man we i win.2 From Jehova we i Hae God i mekem plante samting blong sapraes mo fraet.+Hem nao i bigfala King long olgeta ples long wol.+3 Hem i winim ol man, i mekem oli stap aninit long yumi.Hem i putum ol nesen aninit long leg blong yumi.+4 Ol samting we oli blong yumi, hem nao i jusum blong yumi,+Hemia ol flas samting blong Jekob ya we hem i lavem tumas.+ (Selah)5 God i go antap taem ol man oli stap singsingaot we oli glad tumas.Jehova i stap long medel blong ol man we oli stap blo long hon.*6 Yumi singim ol sing blong presem* God, yumi singim ol sing blong presem hem.Yumi singim ol sing blong presem King blong yumi, yumi singim ol sing blong presem hem.7 From we God i King blong olgeta man long wol.+Yumi singim ol sing blong presem hem, mo yumi soemaot se yumi gat hed.8 God i kam King blong ol nesen.+God i stap sidaon long tabu tron* blong hem.9 Ol lida blong ol man oli kam joen wanplesWetem ol man blong God blong Ebraham.From ol rula* blong wol oli blong God.Ol man oli leftemap hem i kam hae olgeta.+
tpi_Latn